CELEX: 62009CN0508
Language: ro
Date: 2009-12-08 00:00:00
Title: Cauza C-508/09: Acțiune introdusă la 8 decembrie 2009 — Comisia Europeană/Republica Italiană

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/45
            
         Acțiune introdusă la 8 decembrie 2009 — Comisia Europeană/Republica Italiană
   (Cauza C-508/09)
   2010/C 24/78
   Limba de procedură: italiana
   
      Părțile
   
   
      Reclamantă: Comisia Europeană (reprezentanți: C. Zadra și D. Recchia, agenți)
   
      Pârâtă: Republica Italiană
   
      Concluziile reclamantei
   
   
               —
            
            
               Constatarea faptului că, întrucât Regiunea Sardinia a adoptat și aplică o legislație privind autorizarea derogărilor de la regimul de protecție a păsărilor sălbatice care nu respectă condițiile stabilite la articolul 9 din Directiva 79/409/CEE (1), Republica Italiană nu și-a îndeplinit obligațiile ce îi revin în temeiul articolului 9 din Directiva 79/409/CEE;
            
         
               —
            
            
               obligarea Republicii Italiene la plata cheltuielilor de judecată.
            
         
      Motivele și principalele argumente
   
   Comisia apreciază că legislația adoptată de Regiunea Sardinia nu este conformă cu prevederile articolului 9 din Directiva 79/409/CEE.
   Legea regională nr. 2 din 13 februarie 2004 care reglementează exploatarea fondului cinegetic pe cale de derogare și Decretele 3/V din 2004 și 8/IV din 2006 adoptate în temeiul legii regionale menționate mai sus, nu îndeplinesc cerințele articolului 9 din directivă, în măsura în care:
   
               —
            
            
               avizul organului științific este solicitat uneori și, dacă este negativ, nu este respectat, iar alteori, nu este nici cel puțin solicitat;
            
         
               —
            
            
               acestea nu cuprind o motivare suficientă (în ceea ce privește cerințele de protecție prin intermediul exploatării fondului cinegetic pe cale de derogare, alternativele examinate, rezultatele așteptate în mod verosimil);
            
         
               —
            
            
               acestea nu prevăd un sistem de control adecvat care să permită verificarea faptului că sunt respectate condițiile de care este însoțită derogarea și acționarea în timp util;
            
         
               —
            
            
               legea menționată nu impune respectarea condițiilor prevăzute la articolul 9 alineatul (2) din directivă și, prin urmare, aceste condiții nu sunt menționate în măsurile derogatorii.
            
         Legea regională nr. 2 din 13 februarie 2004 a fost modificată prin Legea regională nr. 4 din 11 mai 2006. În pofida acestor modificări, nici Legea nr. 2 din 13 februarie 2004, nici Decretul nr. 2225/DEcA/3 din 30 ianuarie 2009, adoptat în temeiul acestei legi, nu îndeplinesc cerințele articolului 9 din directivă în măsura în care:
   
               —
            
            
               introducerea consultării organului științific nu împiedică adoptarea de acte derogatorii care prezintă lacune din punctul de vedere al motivării și al justificării și nici adoptarea de acte derogatorii chiar fără avizul organului științific;
            
         
               —
            
            
               Legea regională 2/2004, cu modificările ulterioare, în continuare nu prevede obligația ca orice măsură derogatorie să menționeze condițiile prevăzute la articolul 9 alineatul (2) din Directiva 79/409 (Decretul 2225 prezintă de asemenea lacune din acest punct de vedere).
            
         
      (1)  Directiva 79/409/CEE a Consiliului din 2 aprilie 1979 privind conservarea păsărilor sălbatice (JO L 103, p. 1, Ediție specială, 15/vol. 1, p. 77).